I løpet av februar gikk de britiske troppene ombord. 5. mars seilte det britiske toktet fra Spithead i England, med syv linjeskip og 4 365 mann ombord på 64 transportskip. De nådde Barbados den 20. april. Fem dager senere nådde toktet Fort Royal på den nylig erobrede øya Martinique. Her tok de med resten av ekspedisjonsstyrken til generalmajor Robert Monckton, som talte 8 461 mann. Kontreadmiral George Rodneys skvadron med åtte linjeskip, sluttet seg også til toktet og totalt seilte 15 linjeskip avsted.